Navarra Suma talde parlamentarioari atxikita dagoen foru parlamentari Cristina Ibarrola Guillén andreak idatziz erantzuteko galdera aurkeztu du (10-22-PES-00351), zeinaren bidez honako informazio hau eskatzen baitu: “Zehaztu legegintzaldirako programa-akordioak osasun arloan biltzen duen neurri bakoitzaren betetze egoera eta gradua”. Hona Nafarroako Gobernuko Osasuneko kontseilariak horri buruz ematen dion informazioa:

Gardentasunaren eta kontrol parlamentarioaren mesedetan, Osasun Departamentuak puntuen betetze maila ebaluatu du, eta taula bat erantsi du programa-akordioan bildutako neurrien egungo betetze gradua erakusten duena. Esleitutako 41 ekintzetatik 17 gauzaturik daude, 23 hein batean gauzatu dira edo gauzatzen ari dira, eta bat ez da gauzatu.

Hori guztia jakinarazten dut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko abenduaren 29an

Osasuneko kontseilaria: Santos Induráin Orduna

|  |  |  |  |
| --- | --- | --- | --- |
| **3,3.1** | **Osasunari buruzko Foru Lege berria egin, Nafarroako Osasun Zerbitzua-Osasunbidea (O-NOZ) eta Nafarroako Osasun Publikoaren eta Lan Osasunaren Institutua (NOPLOI) modernizatuko dituena, kudeaketa autonomoagoa, arinagoa eta eraginkorra egiteko gaitasun juridikoa eta antolakuntzazkoa emanen duena, eta gaur egungo gizartearen beharrizanetara egokituko dena. Lege horrek kontuan izan beharko ditu, besteak beste, osasun-hezkuntza eta ingurumen- nahiz lan-osasuna.** | **9** | **PROZESUAN** |
| **3,3.2** | **O-NOZen (osasun etxeak barne) jardueren kudeaketan, erabakietan, plangintzan, kontrolean eta ebaluazioan parte-hartze sozial, sindikal eta profesionalaren aldeko apustua egin. Osasun kontseiluak berpiztu eta sustatu, haien osaketa eta funtzioak berriz aztertuz, erabakiak hartzeko garaian horizontaltasun handiagoa izateko eta baliabideak koordinatzeko eta udaletako eta eskualdeetako beharrizanak betetzeko gaitasun handiagoa izateko xedez.** | **9** | **PROZESUAN** |
| **3,3.3** | **Farmazia-arloan eraginkortasunaren alde egin, beste neurri batzuen artean sendagaien zentzuzko erabilera eta generikoak eta bioantzekoak errezetatzea bultzatuz, bereziki Arreta Espezializatuan, farmako berriei buruzko informazioa zerbitzu publikoaren bidez erregulatuz. Farmazia-industriak profesionalengan eta gaixo-elkarteengan duen eraginari mugak ezarriko zaizkio. Betiere sistema desmedikalizatzeko xedearen bila.**  | **9** | **AMAITUTA** |
| **3,3.4** | **Arreta bio-psiko-sozialerako eredu bat bultzatu, pertsonen eta komunitatearen beharrei lehentasuna emanen diena, eta osasunaren zaintzaz den bezainbatean ardura partekatua sustatuko duena.** | **9** | **PROZESUAN** |
| **3,3.5** | **Premia bereziak dituzten kolektiboetarako Nafarroako plan soziosanitario integrala gaurkotu eta erabat garatu, baliabide nahikoa emanez. Etxeetako arreta soziosanitarioko programa zabaldu, ospitaleratzea eta egoitzan sartzea prebenitzeko eta etxean egotea sustatzeko. Hauskortasuna albait arinen atzemateko programak hedatu eta errehabilitazio funtzionala hobetu, fisioterapia eta etxez etxeko errehabilitazioa deszentralizatuz.** | **9** | **PROZESUAN** |
| **3,3.6** | **Aztertu Nafarroako Osasun Zerbitzuaren eta beste osasun-entitate batzuen artean indarrean dauden itunak eta diagnostiko-proben deribazioak, subsidiariotasun-printzipioa eta baliabide publikoen erabilera egokia oinarritzat harturik, eta salbuespenezko izaera, interes publikoa osagarritasuna bermatuz. Lehentasuna eman zerbitzuaren kalitate-estandarrak, genero-berdintasuna, langile-ratioak eta haien lan-baldintza egokiak bermatzen dituzten irabazi-asmorik gabeko elkarteekin egindako itunei.** | **9** | **PROZESUAN** |
| **3,3.7** | **Osasun publikoa indartu, eta komunitatearen esku-hartzea eta osasuna bultzatu politika orotan honako hauek bezalako jardueren bidez: - Osasunaren sustapena eta Nafarroako Osasun Komunitarioaren Behatokia indartu. - Komunitate-programak garatu, Osasunaren Behatokiak oinarrizko eskualde bakoitzean eta herri bakoitzean atzematen dituen herritarren eta ingurumenaren beharretara egokituriko berariazko neurriekin - Esku-hartze komunitarioko kontseilu soziosanitarioak abian jartzea.2017-2022 epealdirako Zahartze Aktibo eta Osasungarrirako Nafarroako Estrategiaren Ekintza Plana garatzen jarraitu. - Umeen eta helduen loditasunaren aurkako programak sendotu, ariketa fisikoa sustatzeko plangintza espezifikoa barne. - Klima-aldaketarekin zerikusia duten prebentziozko ekintzak indartu eta egokitu. Osasun-eskolak indartzen jarraitu. - Nafarroa bihotz-osasunaren arloan babestutako erkidego bihurtuko duen plan integrala. Lan-osasunaren arloko politikak eta egiturak sendotu, lan-istripuak gutxitzeko eta lan-eritasunak prebenitzeko, osasun publikoko ikuspegi batekin. - Tabakoarekiko menpekotasuna gutxitzeko eta haurrak tabakismoan ez hasteko neurriak sustatzen jarraitu.- Nafarroako III. Droga eta Adikzio Plana garatu, arreta berezia eskainirik gazte eta nerabeei substantzien (alkohola, tabakoa, kalamua…) kontsumoari dagokionez, baita apustu eta substantziarik gabeko bestelako adikzioei dagokienez ere. Legedi murriztailea areagotu jokoaren alorrean, ikastetxeen inguruneetan ezartzeari dagokionez batik bat. Jokoaren zergetatik jasotako diruaren zati bat bideratu jokoarekiko menpekotasunaren prebentzio- eta tratamendu-programetara.- Osasun publikoko laborategien integrazioa burutu.** | **9** | **AMAITUTA** |
| **3,3.8** | **Apustu argia egin osasun-sistemaren ardatza Oinarrizko Osasun Laguntza izan dadin, behar adina finantzatuz; xedea sistemaren baliabideen % 20 horretara bideratzea izanen da. Lantaldeei kudeaketarako autonomia eta erabaki-ahalmen handiagoak emanen zaizkie, eriei behar adinako arreta-denbora eskaintzen zaiela bermatuz, eta izaera integral eta diziplina anitzekoa emanez.** | **9** | **PROZESUAN** |
| **3,3.9** | **Oinarrizko Osasun Laguntzaren Estrategia inplementatu, hauek barne:- Oinarrizko eskualde bakoitzean Oinarrizko Osasun Laguntzako taldeek eskaintzen duten zerbitzu zorroa indartu. - Eskualde arteko ekitatea hobetu, zerbitzuak deszentralizatuz, herritarrak landa-eremuan finkatzea sustatzeko. - Finantzaketa egokia. Aurrekontua nabarmen handitzen jarraitu, osasun-zentroei giza baliabide eta baliabide tekniko nahikoak emanez. - Birdefinitu soslaiak eta estamentu profesionalen egitekoak, eta osasun-langileei lan administratiboa kendu. - Lantaldeak indartu, eta ordezkapenak era egokian egiten direla ziurtatu.  - Oinarrizko arreta unitateak berregituratu, eta norbanakoaren osasun txartelen kopurua doitu, profesionalen arreta-zama orekatzeko, eta kupoak berrantolatzeko honako irizpide hauen arabera: zahartzea, sakabanatze geografikoa, kronikotasuna, eta alderdi ekonomiko eta sozialak (migrazioa eta bestelakoak). - Oinarrizko Osasun Laguntzan diharduten erizainen gaitasun eta erantzukizunak sustatzea, hainbat soslai definituz. - Osasun eskualde oinarrizkoei gizarte-langileak bideratzen jarraitu, lan soziosanitarioa sustatzeko, bai asistentzia-eremuan, bai komunitarioan. - Etengabeko eta Larrialdietako Arretaren Erreforma Plana. Komunitate osoaren berdintasuna bermatuko duten eskualdeetako larrialdi-zerbitzuak garatu legegintzaldiaren barruan, denboraren araberako larrialdiei erantzuteko. - Larrialdi-zerbitzuen, ospitalez kanpoko larrialdien eta premiazko osasun-garraioaren koordinazio funtzional bakarra erraztu.- Oinarrizko Osasun Laguntzako profesionalek osasun-laguntzaren bigarren mailarekin duten komunikazioa eta koordinazioa erraztu, erien beharrei erantzun azkarra eman ahal izateko.**  | **9** | **PROZESUAN** |
| **2010/03/03** | **Asistentzia zerbitzuak “eri kronikoentzako arreta estrategia” baterantz bideratu. Estrategia horrek Oinarrizko Osasun Laguntzaren rola indartuko du eriek sisteman duten eragile nagusi gisa, eta haren integrazio- eta koordinazio-neurriak sustatuko ditu, bai larrialdi-zerbitzuekin bai arreta espezializatuarekin. Barruti bakoitzean erreferentziako espezialistak izendatu Barne Medikuntzan eta Geriatrian. Buruz burukoak ez diren kontsultak inplementatzen jarraitu. Erabakimen handiko eta diagnostiko azkarreko zirkuituak garatu.** | **9** | **PROZESUAN** |
| **2011/03/03** | **Haur eta nerabeenganako arreta integrala sustatu, arreta berezia emanik gurasotasun positiboari, sare-lanari, arrisku psikosozialari, loditasunari, haur eta gazteen tabakoarekiko menpekotasunari, ludopatiari, eta abusuzko eta arriskuzko sexu-jarduerei. Beharrezkoak diren neurriak hartu pediatria-adina duten haurrentzako oinarrizko osasun-laguntza pediatrian espezialitatea duten medikuek eman dezaten.** | **9** | **PROZESUAN** |
| **2012/03/03** | **2019-2023 epealdirako Osasun Mentalerako III. Plana garatu, Oinarrizko Osasun Laguntzan psikologia klinikoa ezartzeko aurrerapausoak eginez, buru-eritasunak dituztenentzat erabateko estaldura bermatuz osasun mentaleko zentroen aldetik.- Osasun mentalaren arloan prebentzioa sustatu, Oinarrizko Osasun Laguntzarekin eta Osasun Publikoarekin koordinaturik.- Lehen gertaera psikotikoetan esku-hartze goiztiarra egiteko programa hedatu Tuterara eta Lizarrara. - Jokabide suiziden aitzinean Nafarroako Ekintza eta Prebentzio Plana berraztertu eta gaurkotu. - Nafarroan suizidio-tasa gutxitzea sustatu prebentzioaren bidez eta arriskuan dauden pertsonei arreta integrala eskainiz, banaka, familian, eskolan eta gizartean, jokabide suizidekin eta suizidioekin zerikusia duten albisteen tratamendu egokia sustatuz hedabideetan. - Haur eta Gazteen Osasun Mentaleko Arreta Eredua ezarri Lizarran.** | **9** | **AMAITUTA** |
| **2013/03/03** | **Ebidentzian oinarrituriko medikuntza sustatu osasun-arloko esku-hartzeetan, eta ez ahalbidetu osasungintza publikoak behar bezalako egiaztatze zientifikorik gabeko jarduerak sustatzea eta garatzea (sasi-zientzia izenekoak, esaterako).** | **9** | **AMAITUTA** |
| **2014/03/03** | **Sexu- eta ugalketa-osasunari buruzko 103/2016 Foru Dekretuaren erabateko garapena, haren alderdi eta arlo orotan. Haurdunaldiaren etete farmakologiko legezkoa bermatu Nafarroako osasun barruti orotan. Horri buruzko teknikez O-NOZek eskaintzen duen informazioa handitu.**  | **9** | **PROZESUAN** |
| **2015/03/03** | **Osasungintzako profesionalen artean hezkuntza psikoemozionalaren arloko prestakuntza sustatu, asistentziaren maila guztietan, besteak beste genero-indarkeriako balizko kasuak atzemateko.** | **9** | **PROZESUAN** |
| **2016/03/03** | **Prebentzio-kanpainak areagotu GIBaren eta sexu bidezko eritasunen intzidentziaren handitzea dela-eta. Profesionalekin eta erien elkarteekin lankidetzan eginen da lan hori, eta nerabeak izanen dira xedea. Listuaren bidezko GIB test azkarrak sustatu ditugu, ondoren baieztatze serologikoa egiteko, konfidentzialtasun-irizpideekin jokatuz betiere. Horrekin loturik, genero-indarkeriaren eta sexu bidezko infekzioen detekzio eta esku-hartze goiztiarrerako protokoloak sendotu eta sustatu. Gazteentzako berariazko zerbitzu berriak garatu.**  | **9** | **AMAITUTA** |
| **2017/03/03** | **Diziplina anitzeko unitate berriak garatu minbizi-tipologiak, neuro-endekapenezko eritasunenak eta lehentasunezko beste patologia batzuk aztertzeko.** | **9** | **AMAITUTA** |
| **2018/03/03** | **Bizitzaren bukaeran arreta: zaintza aringarriak eta arreta integrala bermatu pertsona ororen bizitzaren bukaeran. Zaintza aringarrirako erietxe barruko unitatea sortu Nafarroako Ospitalegunean. Etxez etxeko arreta indartu zaintza aringarria hartzen duten erientzat, Oinarrizko Osasun Laguntzarekiko koordinazioa hobetuz.**  | **9** | **AMAITUTA** |
| **2019/03/03** | **Aurretiazko borondatearen agiriaren aitortza eta betetzea sustatu. Heriotza Duineko Behatokiaren estrategiak bultzatu eta baliabidez hornitu, eta bizitzaren bukaerari buruzko ikerkuntza bultzatu. Osasungintzako langileen prestakuntza sendotu dolu-prozesuarekiko, eta eritasun terminala dutenentzako eta haien senideentzako arreta psikologikoa sustatu.** | **9** | **AMAITUTA** |
| **2020/03/03** | **Gorte Nagusietan eutanasia despenalizatzeko legegintzako ekimenak sustatu.** | **9** | **AMAITUTA** |
| **2021/03/03** | **Airearen kutsaduraren aurka (airearen kalitate-plana) eta zarata-kutsaduraren aurka borroka-plan bat ezarri eta garatu, aintzat harturik OMEk proposaturiko mugak, gaurko legedian jasotakoak baino murriztaileagoak.** | **9** | **PROZESUAN** |
| **2022/03/03** | **Estatuko Gobernuari eskatu Estatuko Administrazio Orokorraren hiru mutualitateak (Muface, MUGEJU eta Isfas) Osasun Sistema Publikoan txertatzeko beharrezkoa den araudia gara dezala.**  | **9** | **BETE GABEA** |
| **2023/03/03** | **Osasungintzak aurrekontu egonkor eta nahikoa izanen duela ziurtatu: BPGaren % 6,5 ezarririk xede gisa, hornidura publikoari eta osasun publikoaren, Oinarrizko Osasun Laguntzaren, inbertsioen eta ikerkuntzaren arloei aurrekontuak ematea lehenetsiz, eta farmazia gastuaren eta ospitalizazio gastuaren gehiegizko hazkundea kontrolatuz, baliabideak modu eraginkorragoan erabiltzeko politikekin batera.** | **9** | **PROZESUAN** |
| **2024/03/03** | **Osasunbidea-Nafarroako Osasun Zerbitzuaren antolaketa osasunean emaitzak erdiestera bideratu, osasun-harremanak medikalizatzeko eta baliabide teknologikoak intentsiboki erabiltzeko estrategiaren ordez. Osasun Sistemaren arintasuna, eraginkortasuna eta segurtasuna hobetu, kudeaketaren erdigunean jarriz itxaron-zerrenden murrizketa eta osasun-emaitzen lorpena.** | **9** | **PROZESUAN** |
| **2025/03/03** | **Ospitale Arreta berregokitu, beste eredu bat definituz, komunitatearentzat irekiago bihurtuz, arreta gutxiago zatikatuz eta zerbitzuen arteko eta Oinarrizko Osasun Laguntzarekiko koordinazioa handituz.** | **9** | **PROZESUAN** |
| **2026/03/03** | **Eraginkortasuna sustatuko duen, arlo orotan erabateko garapen profesionala bultzatuko duen, langileen asebetetzea hobetuko duen eta, espezialista-gabeziako testuinguru honetan, profesionalak erakartzea eta atxikitzea ahalbidetuko duen langile-politika garatu.** | **9** | **PROZESUAN** |
| **2027/03/03** | **Oinarrizko Osasun Laguntzarako azpiegitura-plan bat sustatu, aurretiaz beharrizanen azterketa eginik, eta populazio-gune berrietan esku-hartzea lehenetsiz eta arinduz.**  | **9** | **AMAITUTA** |
| **2028/03/03** | **Nafarroako Ospitalegunean eta Tuterako eta Lizarrako barrutietan Ospitale Inbertsioen (inbertsio teknologikoak eta azpiegituretakoak) Gida Plana osatu eta abiarazi. Plan horrek osatu eta bildu egin beharko ditu banakako logeletan ospitaleratzea areagotzeko aurreikusitako neurriak, NOGeko Ospitale Larrialdien eremua handitzea, laborategiaren berregituratzea (Luna proiektua), Tuteran hemodialisia, NOGen PET bat, ebakuntza-gela hibrido edo robotiko bat eta bigarren angiografoa ezartzea. Terapia geniko eta zelularrak garatzeko GMP/Gela Zuriaren garapena osatu.**  | **9** | **PROZESUAN** |
| **2029/03/03** | **Pertsonalizaturiko edo Doitasuneko Medikuntza Estrategia bat (RIS 3) garatu. Data center bat eta genoma banku bat sortu.**  | **9** | **PROZESUAN** |
| **1930/03/03** | **Ikerkuntza, irakaskuntza eta ezagutzaren kudeaketa:- Osasun-ikerkuntza publikoa bultzatu NUPekin lankidetzan. IDISNAri egonkortasuna eman Ikerkuntza eta Berrikuntza Institutua izan dadin, hala nola prestakuntza- eta ikerketa-alorretan aliantzen eta sinergien sortzaile. IDISNAren zientzia-estrategiaren lidergo publikoa indartu. - Osasun-zentro publikoetan ikertzaileentzako deialdi-kopurua handitu (medikuntza, biologia, farmazia, biokimika, erizaintza, eta abar).- O-NOZeko asistentziarako langileek ikertzea sustatu.** | **9, 11** | **AMAITUTA** |
| **1931/03/03** | **Osasun Sistema Publikoaren babes irmoa NUPen Medikuntza Fakultatea sortu eta garatzeari.** | **9, 11** | **AMAITUTA** |
| **1932/03/03** | **2020an bukatuko den Nafarroako Osasun Planaren ebaluazioa eta gaurkotzea.** | **9** | **PROZESUAN** |
| **1933/03/03** | **O-NOZeko osasungintzako profesionalak kudeaketaren alorrean prestakuntza aurreratua jaso dezaten apustua egin, hautaketarako irizpide gardenak erabiliz. Osasun-zentro publikoen kudeaketa progresiboki profesionalizatu, merituen eta gaitasunaren arabera.**  | **9** | **AMAITUTA** |
| **1934/03/03** | **Espetxeetako osasun alorreko eskumena bereganatu.** | **9** | **AMAITUTA** |
| **1935/03/03** | **Humanizatze Planean aitzina egin eta sakondu.** | **9** | **AMAITUTA** |
| **1936/03/03** | **Federazioen menpeko kirol-jarduerarekin zerikusia duen osasun-arretaren estaldura- eta hornidura-sistemak berraztertu eta gaurkotu.** | **9** | **PROZESUAN** |
| **1937/03/03** | **Gure komunitatean erizaintzak duen rola garatu, indartu eta homogeneizatu, besteak beste honako neurri hauen bidez: - Erizaintzako profesionalentzat erantzukizun eta egiteko berriak esleitu, kontuan izanik haien gaitasuna handitu egin dela.- Bereziki indartu espezializatutako erizaintza.- Erizaintzako kontsulten garapen handiagoa bultzatu, ospitale-eremuan batez ere. - Erizaintzaren garapenari eta autonomiari lagundu, haren arlo orotan.- Kasuen kudeaketarako erizaintzaren lana sustatu eta inplementatu O-NOZen osasun-zerbitzu orotan.- Erizainek ikerkuntza egin dezatela sustatu.- Erizainek sendagaiak eta bestelako osasun-produktuak hartzeko baimena ematea sustatu, legedi berriarekin bat eginik.** | **9** | **PROZESUAN** |
| **1938/03/03** | **Erantzukizuna hartu 112tik erantzun egokia emateko larrialdiei eta premiazko egoerei, denboraren menpekoak diren larrialdiei ahalik eta arretarik hoberena ematea lehenetsiz.**  | **9** | **PROZESUAN** |
| **1939/03/03** | **Osasun-garraioa koordinatu, zerbitzua kalitaterik handienarekin eskaintzeko eta baliabideak erarik eraginkorrenean erabiltzeko xedez. - Nafarroan osasun garraioa arautzen duen foru dekretua gaurkotu - Larrialdietako osasun laguntzaren sistema eta larrialdietako osasun garraioaren sarea bateratu. Osasun Departamentuaren ardura zuzenaren pean jardunen dute zerbitzuok- Larrialdietarako osasun garraioko enpresa publiko bat sortzeko aukera aztertu.** | **1, 9** | **PROZESUAN** |
| **1940/03/03** | **Osasungintzako profesional orori eginiko eraso fisiko eta psikikoen aitzinean babes-neurriak sustatu.** | **9** | **AMAITUTA** |
| **1941/03/03** | **O-NOZek transplante programak beregana ditzan urratsak egin, Transplanteen Erakunde Nazionalarekin adosturik.** | **9** | **AMAITUTA** |